गडकरी ने कहा, ‘‘हमारे देश के लिये प्रदूषण एक बड़ी चुनौती है। पेरिस :जलवायु सम्मेलन: का संदेश यह है कि हमें पर्यावरण पर ध्यान देना चाहिए।’’ 15 साल पुराने वाणिज्यिक वाहनों पर प्रतिबंध लगाये जाने के बारे में पूछे जाने पर उन्होंने कहा, ‘‘10 साल पुराने वाणिज्यिक वाहनों द्वारा होने वाले प्रदूषण पर रोक लगाने के लिये जल्दी ही एक समग्र नीति तैयार की जाएगी। इस बारे में मंत्रिमंडल की मंजूरी ली जाएगी और उसके बाद ही यह अमल में आएगी। फिलहाल 15 साल पुराने वाणिज्यिक वाहनों पर प्रतिबंध लगाने के बारे में कोई फैसला नहीं हुआ है।’’ उन्होंने कहा कि इस प्रकार के पुराने वाहनों का मूल्य गाड़ी की खरीद के समय की कीमत का 10 से 15 प्रतिशत होगा।